Mehdi Benatia

Medhi Amine El Mouttaqi Benatia (; lahir 17 April 1987) merupakan pemain bola sepak Maghribi yang kini bermain untuk kelab gergasi Itali, Juventus dan pasukan kebangsaan Maghribi di posisi bek tengah.

Kehidupan awal
Benatia telah dilahirkan di Courcouronnes yang terletak di Perancis. Bapa beliau ialah orang Maghribi manakala ibunya ialah orang Algeria. 

Kerjaya kelab
Benatia sertai Marseille pada tahun 2003 dan menandatangani kontrak profesional pertamanya  dua tahun kemudian. Selepas melalui tempoh pinjaman di kelab Tours dan Lorient, beliau berpindah ke kelab Ligue 2, Clermont pada 1 Julai 2008 dengan bayaran perpindahan percuma.

Pada 1 Julai 2010, Benatia menandatangani kontrak bersama kelab Serie A, Udinese Calcio dengan percuma. Beliau membuat 80 penampilan untuk Udinese dan menjaringkan enam gol.

Roma
Pada 13 Julai 2013, Benatia menandatangani kontrak lima tahun bersama Roma pada 13 Julai 2013 denga bayaran 13.5 juta euro. Pada 26 September, Benatia menjaringkan gol pertamanya untuk Roma ketika pasukannya melakar kemenangan 2-0 ke atas Sampdoria. Selepas menjaringkan gol menentang Bologna, Catania dan Chievo Verona pada separuh kedua musim, beliau menamatkan musim ini dengan lima gol daripada 33 perlawanan.

Bayern Munich
Pada 27 Ogos 2014, Bayern Munich mengumumkan bahawa mereka telah menandatangani Benatia selepas Benatia menandatangani kontrak lima tahun denga bayaran sebanyak 26 juta euro. Bayern menewaskan Manchester City, Chelsea, Barcelona dan Real Madrid yang ingin menggunakan khidmat beliau. Pada 17 September 2014, beliau membuat debut untuk Bayern semasa menang 1-0 ke atas Manchester City, iaitu pada perlawanan pembukaan Liga Juara-Juara UEFA 2014-15.

Pada perlawanan Liga Juara-Juara iaitu menentang lawan yang sama Manchester City, beliau dibuang padang pada minit ke-20 kerana mengasari Sergio Agüero. Pasukannya tewas 3-2 di tempat lawan.

Benatia menjaringkan gol pertamanya untuk Bayern pada 13 Disember apabila menang 4-0 ke atas FC Augsburg. Kemenangan Bayern pada perlawanan itu meletakkan kelabnya 10 mata di takhta liga.

 Dipinjam ke Juventus 
Pada 15 Julai 2016, juara Itali Juventus mengikat Benatia secara pinjaman semusim dengan harga 3 juta euro bersama pilihan untuk membeli terus pada harga 17 juta euro pada penghujungnya. Beliau membuat debut untuk Juve pada 27 Ogos pada perlawanan menentang Lazio di tempat lawan pada aksi Serie A yang berkesudahan Juve menang 2-0.

Kerjaya antarabangsa

Beliau membuat debut untuk pasukan kebangsaan Maghribi ketika menentang Zambia pada 19 November 2008 pada perlawanan persahabatan. Beliau mula bermain pada minit ke-46. Pada 4 Jun 2011, Benatia menjaringkan gol pertamanya pada perlawanan kelayakan Piala Negara-Negara Afrika 2012 menentang Algeria, 4-0.

Gol antarabangsa
 #  Tarikh  Lokasi  Pasuka lawan  Skor  Keputusan  Kejohanan 1  4 Jun 2011  Marrakesh, Maghribi    1–0  4–0  Kelayakan Piala Negara-Negara Afrika 2012

Penghargaan
Kelab
Bayern Munich
Bundesliga: 2014–15

Pautan luar

Lega Serie A profile  

Category:Kelahiran 1987
Kategori:Orang hidup
Kategori:Pemain bola sepak Maghribi
Category:Pemain A.S. Roma
Category:Pemain Clermont Foot
Category:Pemain FC Bayern Munich
Category:Pemain FC Lorient
Category:Pemain Tours FC
Category:Pemain Udinese Calcio
Kategori:Pemain Juventus F.C.
Category:Pemain Piala Negara-Negara Afrika 2012
Category:Pemain Piala Negara-Negara Afrika 2013